
COMISIA PENTRU MUNCĂ ŞI PROTECŢIE SOCIALĂ
	Bucureşti,
	16 iunie 2014

	Nr.
	4c-7/287


RAPORT  DE  ÎNLOCUIRE
asupra proiectului de Lege privind exercitarea profesiei de bonă

În temeiul art.70 din Regulamentul Camerei Deputaţilor, republicat, proiectul de lege privind exercitarea profesiei de bonă  a fost retrimis Comisiei pentru muncă şi protecţie socială, prin adresa nr.PLx 75/2014 din 2 iunie 2014, în vederea reexaminării şi întocmirii unui nou raport.

Proiectul de lege are ca obiect de reglementare crearea cadrului legal pentru desfăşurarea profesiei de bonă în scopul asigurării unor servicii specializate de îngrijire şi supraveghere a copilului, la domiciliul său sau al reprezentanţilor legali ai copilului. Legea urmăreşte crearea unui domeniu complementar creşelor şi grădiniţelor, prin reglementarea condiţiilor pe care trebuie să le îndeplinească o persoană pentru a exercita profesia de bonă, atribuţii obligatorii de îndeplinit în desfăşurarea activităţii sale, cât şi monitorizarea şi controlul privind activitatea bonei.

În urma reluării dezbaterilor în şedinţa din 11 iunie 2014,  membrii Comisiei au hotărât, cu unanimitate de voturi, adoptarea proiectului de lege cu amendamente.

Menţionăm că prezentul raport înlocuieşte raportul comisiei depus anterior cu nr.4c-7/91 în data de 6 mai 2014. 

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1030/27.09.2013)

· avizul favorabil al Consiliului Economic şi Social (nr.2846/17.09.2013)

· avizul favorabil al Comisiei juridice, de disciplină şi imunităţi (nr.4c-11/172/05.03.2014)

· avizul favorabil al Comisiei pentru sănătate şi familie (nr.4c-8/59/19.03.2014)

· avizul favorabil al Comisiei pentru învăţământ, ştiinţă, tineret şi sport (nr.4c-9/41/18.03.2014)

· avizul favorabil al Comisiei pentru egalitatea de şanse pentru femei şi bărbaţi (nr.37/218/12.03.2014)

· punctul de vedere al Guvernului, exprimat în cadrul dezbaterilor

· notele Departamentului Legislativ - Direcţia procedură legislativă, sinteze şi evaluări (nr.4a/38/25.03.2014 şi nr.4a/49/10.04.2014).
Proiectul de lege  face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile asupra proiectului care au avut loc în cadrul comisiei au participat, în conformitate cu prevederile art.55 din Regulamentul Camerei Deputaţilor:

· d-l Levente Horvath Akos - Secretar de Stat, Ministerul Muncii, Familiei, Protecţiei Sociale şi Persoanelor Vârstnice,

· d-na Gabriela Coman - Secretar de Stat, Ministerul Muncii, Familiei, Protecţiei Sociale şi Persoanelor Vârstnice, Preşedintele Autorităţii Naţionale pentru Protecţia Drepturilor Copilului şi Adopţie

· d-na Elena Tudor – director, Ministerul Muncii, Familiei, Protecţiei Sociale şi Persoanelor Vârstnice 

· d-na Cristina Cuculas – şef serviciu, Ministerul Muncii, Familiei, Protecţiei Sociale şi Persoanelor Vârstnice
· d-na Simona Oproiu – şef serviciu, Ministerul Muncii, Familiei, Protecţiei Sociale şi Persoanelor Vârstnice

· d-na deputat Tamara Ciofu – iniţiator

· d-na Daniela Gheorghe – Federaţia Organizaţiilor Neguvernamentale Pentru Copil
· d-l Bogdan Simion - Federaţia Organizaţiilor Neguvernamentale Pentru Copil
· d-na Voica Pop – UNICEF România

· d-na Adina Petrescu – Organizaţia Salvaţi Copiii România 

· d-na Luiza Buzducea – Organizaţia World Vision România.
La lucrările comisiei şi-au înregistrat prezenţa 22 deputaţi, din totalul de 23 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 18 februarie 2014.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma finalizării dezbaterilor, Comisia propune adoptarea proiectului de lege cu amendamente, admise şi respinse, redate în anexele care fac parte integrantă din prezentul raport. 




PREŞEDINTE,






SECRETAR,




Florin Iordache






Mihăiţă Găină
Întocmit,
Expert parlamentar Adriana Breazu

Expert parlamentar Lidia Vlădescu

ANEXA 1

Amendamente admise

În urma finalizării dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text 

adoptat de Senat
	Text propus de Comisie

(autorul amendamentului)
	Motivarea

amendamentelor 

	1. 
	Titlul legii

Lege privind exercitarea profesiei de bonă


	Nemodificat 
	

	2. 
	Capitolul I

Dispoziţii generale


	Nemodificat
	

	3. 
	Art.1. - Prezenta lege reglementează exercitarea profesiei de bonă în scopul asigurării serviciilor specializate de îngrijire şi supraveghere a copilului.


	Nemodificat
	

	4. 
	__
	Art.2. - Exercitarea profesiei de bonă se realizează conform următoarelor principii:
a) respectarea şi promovarea cu prioritate a interesului superior al copilului; 

b) egalitatea şanselor şi nediscriminarea; 

c) primordialitatea responsabilităţii reprezentantului legal al copilului cu privire la respectarea şi garantarea drepturilor copilului;

d) asigurarea unei îngrijiri individualizate şi personalizate pentru fiecare copil; 

e) respectarea demnităţii copilului; 

f) ascultarea opiniei copilului şi luarea în considerare a acesteia, ţinând cont de vârsta şi de gradul său de maturitate. 

Autori: membrii comisiei

	Prevederi necesare.

Corelare cu Legea nr.272/2004 privind 

Pentru unitate în terminologie.

	5. 
	Art.2. - Serviciile furnizate de bonă reprezintă servicii pentru armonizarea vieţii de familie cu viaţa profesională, aşa cum sunt reglementate de Legea  asistenţei sociale nr.292/2011.


	Se elimină.

Autori: membrii comisiei


	Legea asistenței sociale are ca scop, potrivit art.2, prevenirea, limitarea sau înlăturarea efectelor temporare ori permanente ale situaţiilor care pot genera marginalizarea sau excluziunea socială a persoanei, familiei, grupurilor ori comunităţilor. 
Și familiile cu o situație financiară foarte bună  angajează bonă, familii despre care, nici cu cea mai bună intenție, nu se poate spune că ar avea nevoie de asistență socială   în spiritul legii asistenței sociale. 
Nici  armonizarea vieții de familie cu cea profesională nu stă în picioare la familiile înstărite amintite,  la care de ex. mama copilului nu lucrează, dar totuși angajează o bonă.

	6. 
	Art.3. - Beneficiarul serviciilor de îngrijire şi supraveghere este copilul provenind din familii care solicită sprijin pentru creşterea acestuia şi pentru armonizarea vieţii de familie cu cea profesională.


	Art.3. - Beneficiarul serviciilor de îngrijire şi supraveghere oferite de bonă este copilul care necesită supraveghere şi îngrijire pe timpul zilei.

Autori: deputaţi Kerekes Karoly şi Claudia Boghicevici


	Corelare cu observaţiile transmise în avizul Consiliului Legislativ.
Pentru unitate în terminologie.

	7. 
	Art.4. - (1) În sensul prezentei legi, termenii şi expresiile de mai jos au următoarele semnificaţii:

a)
bonă - persoana fizică, cetăţean român sau străin, cu domiciliul sau reşedinţa legală în România, calificată să desfăşoare servicii de îngrijire şi supraveghere a copilului;

b)
copil - persoana care nu a dobândit capacitatea deplină de exerciţiu, potrivit legii;

c)
domiciliul/reşedinţa copilului - locul unde părinţii sau reprezentantul legal al copilului declară că îşi au locuinţa principală, conform prevederilor Codului Civil;

d)
domiciliul/reşedinţa bonei - locul unde aceasta declară că îşi are locuinţa principală, conform prevederilor Codului Civil;

e)
servicii de îngrijire şi supraveghere pentru copil - servicii de armonizare a vieţii de familie cu viaţa profesională, furnizate de bone la domiciliul/reşedinţa proprie, respectiv la domiciliul/reşedinţa copilului.


	Art.4. - În sensul prezentei legi, termenii şi expresiile de mai jos au următoarele semnificaţii:

a)
bonă - persoana fizică, cetăţean român sau străin, cu domiciliul sau reşedinţa legală în România, calificată potrivit prevederilor legale să desfăşoare servicii de îngrijire şi supraveghere a copilului;

b) copil - persoana care nu a împlinit vârsta de 18 ani şi care nu a dobândit capacitatea deplină de exerciţiu, potrivit legii;
c) domiciliul/reşedinţa copilului - locul unde reprezentantul legal al copilului la care acesta locuieşte în mod statornic sau locul unde reprezentantul legal al copilului declară că îşi are locuinţa principală/secundară;
d)
domiciliul/reşedinţa bonei - locul unde aceasta declară că îşi are locuinţa principală/secundară conform Codului Civil;
e)
servicii de îngrijire şi supraveghere a copilului - servicii instructiv – educative prin care se asigură îngrijirea, creşterea, protecţia, educaţia şi învăţarea copilului, folosind metode variate şi alternative de educare şi asistare a copilului.

Autori: membrii comisiei


	Corelare cu definițiile prevăzute în Legea nr.272/2004  privind protecţia şi promovarea drepturilor copilului.

Corelare cu prevederile Codului civil.
Corelare terminologică cu celelalte prevederi ale legii.


	8. 
	CAPITOLUL II

Dobândirea şi încetarea calităţii de bonă


	CAPITOLUL II

Exercitarea profesiei de bonă

Autori: membrii comisiei


	Corelare cu modificările propuse în cuprinsul articolelor.



	9. 
	Art.5. - (1) Poate fi bonă persoana fizică care îndeplineşte următoarele condiţii:



a)
este cetăţean român sau străin, cu domiciliul sau reşedinţa legală în aceeaşi localitate cu domiciliul/reşedinţa părinţilor;

b)
orice persoană străină cu drept de muncă în România sau dacă posedă diplomă recunoscută sau echivalată pentru domeniul de activitate;
c)
are capacitate de exerciţiu, în condiţiile legii;

d)
este apt din punct de vedere medical pentru exercitarea profesiei; această condiţie se dovedeşte cu certificat medical eliberat în condiţiile legii;

e) este apt din punct de vedere psihologic; această condiţie se dovedeşte cu raportul eliberat în condiţiile legii;

f)
să nu aibă antecedente penale dovedite prin certificat de cazier judiciar.

(2)
Prin titlul oficial de calificare a bonelor se înţelege:
a)
certificatul de calificare;

b)
diploma, certificatul sau un alt titlu de bonă, recunoscute ori echivalate.

(3)
Documentele care atestă îndeplinirea condiţiilor prevăzute la alin.(1) lit.c) - e) vor fi actualizate anual.

(4)
Furnizorii de servicii de îngrijire şi supraveghere la domiciliu/reşedinţă pot fi persoane fizice sau juridice, publice sau private, care oferă servicii de îngrijire şi supraveghere.


	Art.5. - (1) Poate exercita profesia de  bonă orice persoană fizică dacă îndeplineşte următoarele condiţii:

a)
este cetăţean român sau străin, cu domiciliul sau reşedinţa legală, de regulă, în aceeaşi localitate cu domiciliul/reşedinţa reprezentantului legal al copilului;

b)
este cetăţean străin cu drept de muncă în România şi posedă un titlu oficial de calificare recunoscut sau echivalat pentru profesia de bonă;

c) are capacitate deplină de exerciţiu, în condiţiile legii;

d)
este aptă din punct de vedere medical pentru exercitarea profesiei; îndeplinirea acestei condiţii se dovedeşte cu certificat medical eliberat în condiţiile legii;

e) este aptă din punct de vedere psihologic; îndeplinirea acestei condiţii se dovedeşte cu raportul eliberat în condiţiile legii;

f) nu are antecedente penale dovedite prin certificat de cazier judiciar.
(2)
Prin titlu oficial de calificare a bonelor se înţelege:
a)
certificatul obţinut în conformitate cu prevederile  Ordonanţei Guvernului nr.129/2000 privind formarea profesională a adulţilor, republicată;

b)
diploma, certificatul sau un alt titlu de bonă, recunoscute ori echivalate în conformitate cu prevederile  Legii nr.200/2004 privind recunoaşterea diplomelor şi calificărilor profesionale pentru profesiile reglementate din România, cu modificările şi completările ulterioare.
(3)
Documentele care atestă îndeplinirea condiţiilor prevăzute la alin.(1) lit.d) - f) se  actualizează anual.

Alin.(4) se elimină.

Autori: membrii comisiei


	Condiţionarea ca bona să aibă domiciliul/reşedinţa în aceeaşi localitate cu domiciliul/reşedinţa părinţilor este discriminatorie şi încalcă dreptul la liberă circulaţie a cetăţeanului. 
Corelare cu modificările propuse în cuprinsul legii.

Vârsta de 16 ani, la care o persoană poate dobândi, în anumite condiţii, capacitatea de exerciţiu, este prea mică. De regulă, o persoană dobândeşte capacitate deplină de exerciţiu la vârsta de 18 ani, considerându-se că la acestă vârstă atinge maturitatea necesară pentru a avea capacitate civilă. 

În plus, în cazul asistentului maternal, vârsta minimă prevăzută de lege este 18 ani.  

Pentru claritatea şi rigoarea formulării.
Reglementare necesară.

Precizarea actelor normative prin care se face recunoaşterea sau echivalarea diplomelor.

Pentru claritatea textului.

Reglementarea a fost cuprinsă în cuprinsul art.7

	10. 
	Art.6. - Nu poate fi bonă:

a)
persoana care a fost condamnată definitiv pentru o faptă penală prevăzută de legea penală pentru săvârşirea unei infracţiuni contra persoanei;

b)
persoana care, în exercitarea profesiei de bonă, a săvârşit abuzuri prin care au fost încălcate drepturi şi libertăţi fundamentale ale omului, stabilite prin hotărâre judecătorească irevocabilă;
c)
cel care este declarat nedemn pentru alte cauze prevăzute de lege;

d)
persoana care locuieşte împreună cu alte persoane care au suferit o condamnare penală definitivă, conform declaraţiei pe propria răspundere;

e)
persoana decăzută din drepturile părinteşti prin hotărâre judecătorească rămasă definitivă sau căreia i-au fost interzise drepturile părinteşti ca pedeapsă complementară;

f)
persoana care suferă de boli cronice transmisibile;

g)
persoana ai cărei membri de familie sau alte persoane care locuiesc cu aceasta suferă de boli cronice transmisibile;

h)
persoana care este dependentă de alcool, droguri sau alte substanţe psihotrope;

i)
persoana ai cărei membri de familie sau alte persoane care locuiesc cu aceasta se află în situaţiile prevăzute la lit.h);

j)
persoana căreia i s-a retras atestatul de asistent maternal.


	Art.6. - Exercitarea profesiei de bonă nu poate fi realizată de o persoană dacă:
a) a fost condamnată definitiv pentru o faptă prevăzută de legea penală, cu excepţia celor care au săvârşit fapte penale din culpă;
Lit.b) se elimină
Lit.c) se elimină

b)
locuieşte împreună cu alte persoane care au suferit o condamnare penală definitivă, cu excepţia celor care au săvârşit fapte penale din culpă, conform declaraţiei pe propria răspundere, în situaţia în care îngrijirea copilului are loc la domiciliul/reşedinţa bonei;
c)
este  decăzută din drepturile părinteşti prin hotărâre judecătorească rămasă definitivă sau i-au fost interzise drepturile părinteşti ca pedeapsă complementară;

d) suferă de boli cronice transmisibile;

e) membrii de familie sau alte persoane care locuiesc cu aceasta suferă de boli cronice transmisibile, în situaţia în care îngrijirea copilului are loc la domiciliul/reşedinţa bonei;

f) este dependentă de substanţe psihotrope şi psihoactive; prevederile se aplică şi pentru membrii de familie sau alte persoane care locuiesc cu aceasta, în situaţia în care îngrijirea copilului are loc la domiciliul/reşedinţa bonei;

Lit.i) se elimină 
g) i-a fost retras atestatul de asistent maternal.

Autori: membrii comisiei

	Art.1 din Codul penal precizează că “Legea penală prevede faptele care constituie infracţiuni”. Nu ar trebui să fie bonă o persoană care a fost condamnată definitiv pentru orice infracţiune, nu doar pentru cele împotriva persoanei. Este vorba despre moralitatea şi caracterul unei persoane care intră în contact cu copiii de vârste fragede, cărora le va transmite valori.

Nedemnitatea pentru alte cauze decât cele pentru care există o hotărâre judecătorească definitivă de condamnare se referă la situațiile prevăzute de art. 959 lit. b) și c) din Codul Civil, care nu interesează materia pe care o reglementează prezenta lege.

Pentru precizia textului.

Pentru precizia textului.

Pentru precizia textului.

S-a preluat în reformularea lit.f)

Claritatea formulării.

	11. 
	__
	Art.7. – Exercitarea profesiei de bonă se poate realiza, cu respectarea condiţiilor prevăzute la art.5 alin.(1) şi (2), prin:
a) furnizarea serviciilor în baza  unui contract individual de muncă încheiat între bonă şi o persoană juridică;

b) desfăşurarea activităţii bonei ca persoană fizică autorizată în conformitate cu prevederile Ordonanţei de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare.

Autori: membrii comisiei


	Precizarea formei juridice a contractului încheiat între cele două părţi.
Respectarea normelor de tehnică legislativă.

	12. 
	Art.7. - Prevederile prezentei legi se completează cu dispoziţiile Legii nr.53/2003 - Codul Muncii, republicată, cu modificările şi completările ulterioare, şi cu dispoziţiile Ordonanţei de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, precum şi cu legislaţia cu privire la protecţia şi ocrotirea copilului.

	Se elimină.
Autori: membrii comisiei


	S-a preluat la capitolul dispoziţii finale, pentru o mai bună structurare a legii.

	13. 
	Art.8. - (1) Bona poate să ofere simultan servicii de îngrijire şi supraveghere pentru cel mult patru copii cu vârsta cuprinsă între 3 luni şi 4 ani.

(2)
Pentru copiii cu vârsta de peste 4 ani, bona poate oferi simultan servicii de îngrijire şi supraveghere pentru cel mult şase copii.


	Se elimină.

Autori: membrii comisiei


	Planul de activităţi se întocmeşte pentru fiecare copil, iar activităţile nu se pot suprapune, ţinând cont de nevoile individuale ale copiilor. În cazul în care o bonă are grijă de mai mulţi copii, atenţia ei este împărţită existând riscul de a-i neglija, sub o formă sau alta.


	14. 
	Art.9. - În desfăşurarea activităţii bona îndeplineşte, cel puţin, următoarele atribuţii:
a)
îngrijirea şi supravegherea copilului;
b)
hrănirea copilului;
c)
acordarea primului-ajutor în caz de îmbolnăvire/accidentare a copilului;
d)
informarea reprezentanţilor legali ai copilului cu privire la evoluţia acestuia, precum şi informarea de urgenţă a angajatorului referitor la apariţia unor situaţii deosebite cu privire la copil;
e)
însoţirea copilului la activităţi recreative, culturale, artistice, sportive şi şcolare proprii vârstei sau sprijinirea acestuia pentru desfăşurarea unor asemenea activităţi, precum şi realizarea de activităţi de educare şi dezvoltarea de abilităţi de viaţă independentă.
__
	Art.8. – (1) În desfăşurarea activităţii bona îndeplineşte, cel puţin, următoarele atribuţii:
Lit.a) - d) nemodificate
e)
însoţirea copilului la activităţi recreative, culturale, artistice, sportive şi şcolare proprii vârstei sau sprijinirea acestuia pentru desfăşurarea unor asemenea activităţi, precum şi realizarea de activităţi de educare şi dezvoltarea deprinderilor de viaţă independentă.

f) alte atribuții convenite prin contract.

(2) Atribuţiile prevăzute la alin.(1) sunt exercitate în baza unui plan de activităţi, stabilit de comun acord cu reprezentantul legal al copilului, în funcţie de nevoile copilului şi ale familiei acestuia.

(3) Modelul planului de activităţi prevăzut la alin.(2) va fi stabilit prin normele metodologice de aplicare a prezentei legi şi va fi anexă la contractul individual de muncă/contractul de prestări servicii.

Autori: membrii comisiei


	Pentru respectarea normelor de tehnică legislativă, având în vedere introducerea unor noi alineate.

Prevedere necesară.

Pentru o mai bună structurare a legii, a fost preluat de la art.10.
S-a considerat necesar ca planul de activităţi să fie anexă la contractul încheiat de bonă.

	15. 
	Art.10. - Atribuţiile prevăzute la art.9 sunt exercitate în baza unui plan de activităţi, stabilit de comun acord cu părinţii/reprezentantul legal al copilului, în funcţie de nevoile copilului şi ale familiei acestuia.


	Se elimină.

Autori: membrii comisiei


	S-a preluat în reformularea art.9.



	16. 
	Art.11. - (1)
Bona răspunde disciplinar pentru nerespectarea prevederilor prezentei legi şi ale reglementării legale privind activitatea persoanei juridice unde este angajată.

(2)
Constatarea abaterii disciplinare, cercetarea acesteia şi sancţiunile disciplinare sunt prevăzute în statutul profesiilor şi, după caz,  în reglementarea specifică persoanei juridice în slujba căreia se află bona.

(3)
Bona care nu este angajată a unei persoane juridice răspunde, conform legii, pentru activitătile pe care le desfăsoară în exercitarea profesiei.


	Se elimină.

Autori: membrii comisiei


	S-a preluat ca articol nou în cuprinsul capitolului III, pentru o mai bună structurare a legii.

	17. 
	Art.12. - Angajatorii, persoane fizice sau juridice, au obligatia de a încheia contract de muncă cu bonele persoane fizice sau persoane fizice autorizate, conform legislaţiei în vigoare.


	Se elimină.

Autori: membrii comisiei


	S-a preluat în cuprinsul art.7.



	18. 
	Art.13. - Bona îşi pierde calitatea de a desfăsura activităti de îngrijire si supraveghere a copilului în următoarele situatii:
a)
în cazul în care nu se mai îndeplineste una dintre conditiile prevăzute la art.5 alin.(1) lit.a) - e);

__
b) în cazul în care intervine una dintre situatiile mentionate la art.6.
	Art.9. - Bona pierde calitatea de a profesa şi de a desfăşura activităţi de îngrijire şi supraveghere a copilului în următoarele situaţii:
a)
în cazul în care nu mai este îndeplinită una dintre condiţiile prevăzute la art.5 alin.(1) lit.a) - f);

b) nu sunt respectate prevederile art.5 alin.(3);

c)
intervine una dintre situaţiile prevăzute la art.6.

Autori: membrii comisiei


	Pentru claritatea formulării.

Neactualizarea anuală a documentelor care atestă îndeplinirea condiţiilor pentru a exercita profesia de bonă duce la pierderea acestei calităţi.


	19. 
	
	Capitolul III

Răspundere, monitorizare şi control

Autori: membrii comisiei


	Pentru o mai bună structurare a legii.

	20. 
	__
	Art.10. - (1) Bona răspunde disciplinar, contravențional, civil și penal, după caz, potrivit legii.

(2) În situaţia în care bona este organizată ca persoană fizică autorizată răspunde, pentru nerespectarea condiţiilor contractuale, contravențional, civil și penal, după caz, potrivit legii.

(3) Constatarea abaterii disciplinare, cercetarea acesteia şi sancţiunile disciplinare sunt prevăzute în normele de aplicare a prezentei legi.
Autori: membrii comisiei


	S-a preluat de la art.11 iniţial, pentru o mai bună structurare a legii.



	21. 
	__
	Art.11. -  (1) Monitorizarea activităţii bonei este realizată de către angajator, în baza contractului individual de muncă încheiat între cele două părţi.

(2) Monitorizarea activităţii bonei, în situaţia în care aceasta este organizată ca persoană fizică autorizată, se realizează în baza contractului de prestări servicii încheiat între reprezentantul legal al copilului şi persoana fizică autorizată. 
(3) Modelul contractului de prestări servicii prevăzut la alin.(2) va fi stabilit prin normele metodologice de aplicare a prezentei legi.
Autori: membrii comisiei


	Corelare cu observaţiile transmise prin avizul Consiliului Legislativ.



	22. 
	
	Art.12. - Controlul privind îndeplinirea  condiţiilor prevăzute la art.5 alin.(1) - (3), precum şi controlul privind calitatea  serviciilor de îngrijire şi supraveghere pentru copil exercitate de bonă, se realizează de către instituţiile cu atribuţii de control al calităţii în domeniul serviciilor sociale.

Autori: membrii comisiei


	

	23. 
	CAPITOLUL III

Dispoziţii tranzitorii şi finale


	CAPITOLUL IV

Dispoziţii finale

Autori: membrii comisiei


	Corelare cu modificările propuse.

	24. 
	__
	Art.13. - Prevederile prezentei legi se completează cu:

a) dispoziţiile Legii nr.53/2003 - Codul Muncii, republicată, cu modificările şi completările ulterioare, 
b) dispoziţiile Ordonanţei de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare;

c) dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

d) dispoziţiile Legii nr.272/2004 privind protecţia şi promovarea drepturilor copilului, republicată.
Autori: membrii comisiei


	S-a preluat de la art.7, pentru o mai bună structurare a legii.

	25. 
	Art.14. - Prezenta lege intră în vigoare la 30 zile de la data publicării în Monitorul Oficial al României, Partea I.


	Art.14. - (1) Prezenta lege intră în vigoare la 3 luni de la data publicării în Monitorul Oficial al României, Partea I.

(2) În termenul prevăzut la alin.(1) Ministerul Muncii, Familiei, Protecției Sociale și Persoanelor Vârstnice elaborează normele metodologice  de aplicare, care se aprobă prin hotărâre a Guvernului.
Autor: deputat Kerekes Karoly


	Având în vederea noutatea reglementării, este necesară o perioadă de timp mai mare pentru elaborarea normelor de aplicare.


ANEXA 2

Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	Art.2. - Exercitarea profesiei de bonă se realizează conform următoarelor principii:

f) ascultarea opiniei copilului şi luarea în considerare a acesteia, ţinând cont de vârsta şi de gradul său de maturitate; 


	D-na deputat Claudia Boghicevici propune reformularea textului lit.f) după cum urmează:
“f) ascultarea  dorinței  copilului, dacă a împlinit vârsta de 10 ani, şi luarea în considerare a acesteia, ţinând cont de vârsta şi de gradul său de maturitate.”

	Argumente pentru susţinere:
Corelare cu prevederile Codului Civil – instituţia autorităţii tutelare (în acest caz instanţa ascultă obligatoriu minorul ce a împlinit vârsta de 10 ani în vederea încredinţării lui)

Argumente pentru respingere:

În legislaţia naţională şi internaţională, termenul folosit, în ceea ce priveşte drepturile copilului, este „opinie”.

	Camera Deputaţilor

	2. 
	Art.5 alin.(1) lit.d), e)

Art.5. - (1) Poate fi bonă persoana fizică care îndeplineşte următoarele condiţii:

..................................................
d)
este apt din punct de vedere medical pentru exercitarea profesiei; această condiţie se dovedeşte cu certificat medical eliberat în condiţiile legii;

e) este apt din punct de vedere psihologic; această condiţie se dovedeşte cu raportul eliberat în condiţiile legii;


	D-l deputat Kerekes Karoly propune reformularea textelor după cum urmează:

“Art.5. - (1) Poate exercita profesia de bonă orice persoană fizică care îndeplineşte următoarele condiţii:

..................................................
d) este aptă din punct de vedere medical pentru exercitarea profesiei,  dovedită prin certificat medical eliberat în condiţiile legii;

e) este aptă din punct de vedere psihologic; dovedită cu raportul eliberat în condiţiile legii;”

	Argumente pentru susţinere:

Formulare mai bună.

Argumente pentru respingere:

Reformularea adoptată de comisie este mai clară. Persoana trebuie să dovedească, prin diferite documente, că îndeplineşte condiţiile ca să desfăşoare această profesie.
	Camera Deputaţilor

	3. 
	__
	D-l deputat Kerekes Karoly propune completarea art.5 alin.(1) după cum urmează:
“g) nu locuieşte împreună cu alte persoane care au suferit o condamnare penală definitivă, conform declaraţiei pe propria răspundere;

h) nu este  decăzută din drepturile părinteşti prin hotărâre judecătorească rămasă definitivă sau i-au fost interzise drepturile părinteşti ca pedeapsă complementară;

i) nu  suferă de boli cronice transmisibile;

j) nu are membri de familie sau alte persoane care locuiesc cu aceasta care suferă de boli cronice transmisibile;

k) nu este dependentă de substanţe psihotrope şi psihoactive;

l) nu are membri de familie sau alte persoane care locuiesc cu aceasta care se află în situaţiile prevăzute la lit.k);

m) nu i-a fost retras atestatul de asistent maternal.”


	Argumente pentru susţinere:

Preluarea interdicţiilor de la art.6.

Argumente pentru respingere:

Reformularea alin.(1) al art.5 adoptată de comisie se referă la îndeplinirea unor condiţii pentru ca o persoană să îşi poată desfăşura activitatea ca bonă.

Art.6 reglementează interdicţiile care se impun unei persoane pentru a nu putea să desfăşoare această activitate.

Sistemul de reglementare în două articole separate se foloseşte şi în alte acte normative (ex. exercitarea profesiei de asistent maternal).
	Camera Deputaţilor

	4. 
	Art.6. - Nu poate fi bonă:

a)
persoana care a fost condamnată definitiv pentru o faptă penală prevăzută de legea penală pentru săvârşirea unei infracţiuni contra persoanei;

b)
persoana care, în exercitarea profesiei de bonă, a săvârşit abuzuri prin care au fost încălcate drepturi şi libertăţi fundamentale ale omului, stabilite prin hotărâre judecătorească irevocabilă;

c)
cel care este declarat nedemn pentru alte cauze prevăzute de lege;

d)
persoana care locuieşte împreună cu alte persoane care au suferit o condamnare penală definitivă, conform declaraţiei pe propria răspundere;

e)
persoana decăzută din drepturile părinteşti prin hotărâre judecătorească rămasă definitivă sau căreia i-au fost interzise drepturile părinteşti ca pedeapsă complementară;

f)
persoana care suferă de boli cronice transmisibile;

g)
persoana ai cărei membri de familie sau alte persoane care locuiesc cu aceasta suferă de boli cronice transmisibile;

h)
persoana care este dependentă de alcool, droguri sau alte substanţe psihotrope;

i)
persoana ai cărei membri de familie sau alte persoane care locuiesc cu aceasta se află în situaţiile prevăzute la lit.h);

j)
persoana căreia i s-a retras atestatul de asistent maternal.


	D-l deputat Kerekes Karoly propune eliminarea textului.
	Argumente pentru susţinere:

Preluarea interdicţiilor s-a făcut în cuprinsul art.5 alin.(1).

Argumente pentru respingere:

Reformularea alin.(1) al art.5 adoptată de comisie se referă la îndeplinirea unor condiţii pentru ca o persoană să îşi poată desfăşura activitatea ca bonă.

Art.6, astfel cum a fost adoptat de comisie, reglementează interdicţiile care se impun unei persoane pentru a nu putea să desfăşoare această activitate.

Sistemul de reglementare în două articole separate se foloseşte şi în alte acte normative (ex. exercitarea profesiei de asistent maternal).
	Camera Deputaţilor

	5. 
	Art.6. - Nu poate fi bonă:

a)
persoana care a fost condamnată definitiv pentru o faptă penală prevăzută de legea penală pentru săvârşirea unei infracţiuni contra persoanei;

b)
persoana care locuieşte împreună cu alte persoane care au suferit o condamnare penală definitivă, conform declaraţiei pe propria răspundere;


	Domnul deputat Mate Andrasd Levente propune eliminarea lit.a) şi b) ale art.6

	Argumente pentru susţinere:

La articolul 5 este deja prevăzut, că o persoană fizică poate exercita profesia de  bonă dacă nu are antecedente penale dovedite prin certificat de cazier judiciar.

Având în vedere situaţia în care soţul bonei a suferit o condamnare penală definitivă, de exemplu, pentru o faptă din culpă etc., reglementarea nu este justificată şi încalcă dreptul la muncă.

Argumente pentru respingere:

Formularea adoptată de comisie este acoperitoare, ţinând cont de interesul copilului.

	

	6. 
	Art.6, literă nouă


	D-na deputat Claudia Boghicevici propune introducerea unei noi litere, la art.6, cu următorul cuprins:
“b) a îndeplinit condiţiile prevăzute de lege pentru ieşirea la pensie;”

	Argumente pentru susţinere:

Ţinând cont de gradul de uzură al unei persoane care a fost în activitate.

Argumente pentru respingere:

Dacă o persoană, pensionară, doreşte să fie bonă, pe lângă alte condiţii, trebuie să se supună atât unui control medical, cât şi unui control psihologic. Dacă starea de sănătate, fizică şi psihică, îi permite să desfăşoare această activitate, nu trebuie să i se îngrădească dreptul de a fi bonă.

 
	Camera Deputaţilor

	7. 
	Art.11, alin.(3)

(3) Constatarea abaterii disciplinare, cercetarea acesteia şi sancţiunile disciplinare sunt prevăzute în statutul profesiei, care va fi reglementat prin normele de aplicare ale prezentei legi.

	D-l deputat Kerekes Karoly şi d-l deputat Mate Andras Levente propun reformularea textului după cum urmează:

“(3) Constatarea abaterii disciplinare, cercetarea acesteia şi sancţiunile disciplinare sunt prevăzute în statutul profesiei, care va fi reglementat prin lege specială.”

	Argumente pentru susţinere:

Statutul profesiei de bonă trebuie reglementat prin lege.

Argumente pentru respingere:

Ţinând cont de noutatea reglementării, este mai uşor de completat sau modificat o hotărâre a Guvernului, dacă se constată lipsa unor reglementări în ceea ce priveşte exercitarea acestei profesii.

De asemenea, s-a ţinut cont şi de reglementarea altei profesii, respectiv asistentul maternal, care s-a făcut printr-o hotărâre a Guvernului.

	Camera Deputaţilor

